Komission asetus (EY) N:o 2357/2000,
annettu 24 päivänä lokakuuta 2000,
neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 31 artiklan 14 kohdan,
sekä katsoo seuraavaa:
(1) Komission asetuksen (EY) N:o 1291/2000(3), jota sovelletaan 1 päivästä lokakuuta 2000, 5 artiklan 1 kohdan nojalla vientituen ennakkovahvistuksen sisältävien vientitodistusten käyttämisen mahdollisuus poistuu mainittuna päivänä komission asetuksen (EY) N:o 800/1999(4), sellaisena kuin se on muutettuna asetuksella (EY) N:o 1557/2000(5), 36 artiklan 1 kohdan c alakohdassa tarkoitettujen asevoimille suunnattujen toimitusten osalta. Ottaen huomioon näiden toimitusten taloudellinen merkitys maitoalalle on syytä poiketa asetuksen (EY) N:o 1291/2000 5 artiklan 1 kohdasta ja palauttaa mahdollisuus tuen vahvistamiseen ennakolta mainittujen maitotuotteita koskevien toimitusten osalta.
(2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään komission asetuksen (EY) N:o 174/1999(6) 2 artiklan ensimmäisen alakohdan jälkeen alakohta seuraavasti:"Ensimmäisestä alakohdasta poiketen vientituen ennakkovahvistuksen sisältävää vientitodistusta voidaan kuitenkin käyttää asetuksen (EY) N:o 800/1999 36 artiklan 1 kohdan c alakohdassa tarkoitetun maitotuotteiden viennin yhteydessä."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 2000.